सामग्री: 

सुरैया पिछले कुछ दिनों से बीमार थीं और हाल ही में उन्हें दक्षिण मुंबई के एक अस्पताल में भर्ती कराया गया था.

वे 75 वर्ष की थीं.

सुरैया ने कई फ़िल्में गाने भी गाए और अभिनय भी किया.

उनका गाया गाना 'तू मेरा चाँद, मैं तेरी चाँदनी' अपने समय का सुपरहिट गाना था.

 सुरैया के निधन से फ़िल्म जगत का एक सुनहरा अध्याय बंद होता दिख रहा है.

सुनील दत्त

सुरैया ने 1941 में बाल कलाकार के रूप में 'ताजमहल' फ़िल्म से कैरियर शुरू किया.

सन् 1942 में नौशाद ने उन्हें अपनी फ़िल्म 'शारदा' के लिए गाना गवाया.

सुरैया ने 1943 में 'हमारी बात' फ़िल्म में अभिनय भी किया और गाने भी गाए.

अफसर, अनमोल घड़ी, दिल्लगी, मिर्ज़ा ग़ालिब, परवाना, प्यार की जीत, रुस्तम सोहराब और शमा परवाना उनकी चर्चित फ़िल्मों में से है.

उनकी देवानंद के साथ दोस्ती भी लंबे समय तक चर्चा में रही.

फ़िल्म अभिनेता सुनील दत्त ने बीबीसी से बातचीत में कहा कि सुरैया के निधन से फ़िल्म जगत का एक सुनहरा अध्याय बंद होता दिख रहा है.

सुनील दत्त का कहना था कि वह एक बेहतरीन अदाकारा और गायिका थीं.

उन्होंने बताया कि वह एक दिन पहले ही सुरैया को देखकर आए थे.

\nपिछली सामग्री को संक्षेप में निम्नानुसार किया जा सकता है:
सुरों की मलिका के नाम से जानी जाने वाली और अपने जमाने की मशहूर फ़िल्म अभिनेत्री सुरैया का मुंबई में शनिवार को निधन हो गया.